open-index/open-wikipedia-markdown huggingface dataset:
הנריק בנדיקט

**הנריק בנדיקט** (בהונגרית: **Benedict Henrik**; וינה, 1871 – בודפשט, 17 בדצמבר 1926) היה יהודי-הונגרי רופא ראשי בבית חולים, פרופסור באוניברסיטה.

## קורות חיים
הנריק בנדיקט נולד במשפחה יהודית. למד באוניברסיטת בודפשט (אוניברסיטת זמלווייס), שם הפך לעוזר פרופסור לביולוגיה של פרופסור נאנדור קלוג; ואחר כך המשיך את לימודיו בפרייבורג. בשנת 1908 היה מרצה באוניברסיטה, בשנת 1918 הוא היה כבר פרופסור באוניברסיטה ולאחר מכן יועץ בריאותי ראשי לממשלה. הוא הפך תחילה לרופא הראשי של המחלקה הפנימית ב"בית החולים היהודי" בבודפשט, משנת 1913 ואחר כך מונה כמנהל כל בית החולים היהודי, הקרוי היום המרכז הרפואי הלאומי). 

בנדיקט עסק בעבודה מדעית בהיקף גדול, במיוחד בנושא הפתולוגיה של חילוף החומרים, הפתולוגיה של העצב והלב וכימיה פתולוגית.

## הנצחה
פסל חזה שלו מארד הוצב ברובע 13 של בודפשט. בפארק של בית החולים היהודי ברחוב סאבולצ'י (הפסל נגנב).

## עבודותיו החשובות ביותר
* ניוון הרדוד  Postdiphterische Lähmung  1912);
* על כמה סוגיות בפתולוגיה של מחלת מרה (1913);
* על שיגרון פקעת;
* על תנאים של מטה-שחפת;
* מחלה של אוטם שריר הלב החריף בפרקטיקה הרפואית (1916);
* מחלות אקוטיות כביטוי ראשון של סרטן (1917);
* על דלקת המוח (Encephalomyelitis) (1919);
* סימפטומים של פארא-שחפת (Paratuberculosis) (1921);
* יישום טיפולי סידן (1923);
* Diemetatuberkulösen Krankheitszustände unter besonderer Berücksichtigung  (1924);
* על מחלות חריפות הנובעות ממחלת לב כלילית (1925);
* ניירות רפואה פנימית של הנריק בנדיקט (1928).

## לקריאה נוספת
* לקסיקון יהודי הונגרי. הנריק בנדיקט.
* הנריק בנדיקט בנתוני מוזיאון הספרותי פטפי 

## הערות שוליים

קטגוריה:רופאים יהודים הונגרים
קטגוריה:וינה: אישים
קטגוריה:בוגרי אוניברסיטת אטווש לוראנד בודפשט
קטגוריה:רופאים פנימיים יהודים הונגרים
קטגוריה:מנהלי בתי חולים יהודים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:פתולוגים יהודים הונגרים
קטגוריה:הונגרים שנולדו ב-1871
קטגוריה:הונגרים שנפטרו ב-1926
הלקרקסה

ה**הֶלְקָרַקְסֶה** (באנגלית: "**Helcaraxë**") או "הקרח השוחק" ("The Grinding Ice") בספרי הפנטזיה של ג'. ר. ר. טולקין הוא מעבר קפוא אשר עשוי משברי קרח בין ארץ אמן לארץ התיכונה. מעט ידוע אודות מקום זה, אחת הפעמים שבו הוא מוזכר הוא כמקום מעברם של הנולדור מאמן לארץ התיכונה. ההלקרקסה נמצא בקצהו הצפוני של ים בלגיר.

## היסטוריה
ההלקרקסה הוזכר לראשונה כשנחצה על ידי מלקור ואונגוליאנט לאחר שהרסו את שני העצים. לאחר שננטש על ידי בית פאנור באראמן, פינגולפין ואנשיו התמודדו עם השממה המסוכנת והקפואה הזו במסעם לארץ התיכונה. הם סבלו מקשיים גדולים במסע ואיבדו רבים, כולל אלנווה, אשתו של טורגון שנספתה במעבר. המסע בהלקרקסה גרם למותם של עלפים רבים וצימצם את מספקרה המקורי של קבוצת הצולחים עד שהגיעו סוף סוף לארץ התיכונה עם עליית הירח הראשונה. ההלקרקסה חדל להתקיים לאחר מלחמת החרון בסוף העידן הראשון.

## בספר

## ראו גם
* בלריאנד
* ממלכות הארץ התיכונה

## הערות שוליים

קטגוריה:שר הטבעות: מקומות
קטגוריה:הארץ התיכונה
The Moment I Knew

"**The Moment I Knew**" (בעברית: "**הרגע שידעתי**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, **'. השיר יצא לאור ב-[[22 באוקטובר]] [[2012]], בסמוך ליציאת מהדורת הדלוקס של האלבום, על ידי [[חברת תקליטים|חברת התקליטים]] [[ביג משין רקורדס]], כ[[סינגל שיווקי]] רשמי.

השיר הגיע למקום השני ב[[מצעד שירי הקאנטרי הדיגיטליים]].

== רקע וכתיבה ==
השיר נכתב על ידי טיילור סוויפט והופק על ידה, יחד עם המפיק המוזיקלי [[נייתן צ'פמן]]. היא הצהירה כי:



פרק זמן לצאתו, עלה השיר לרשת [[הזרמת מדיה|הזרמת המדיה]] [[ספוטיפיי]], תוך שהצליח לצבור שם למעלה מ-20 מיליון השמעות.

== ביקורת ==
ב[[רולינג סטון]] הוא דורג במקום ה-88 ברשימת "כל 206 השירים של טיילור סוויפט, לפי דירוג".

=== רשימות כל הזמנים וסוף שנה ===


== הופעות חיות ==
סיבוב ההופעות של סוויפט, [[The Eras Tour]], החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "The Moment I Knew" בוצע ב[[סולג'ר פילד]] ב[[שיקגו]], ב-4 ביוני 2023 יחד עם השיר "[[Hits Different]]". השיר לא הגיע במקור לשלב הסופי של אלבום, אלא הופיע במהדורת דלוקס של ''Red'' ובהקלטה המחודשת של האלבום. סוויפט ביצעה אותו בהופעה חיה לראשונה במהלך המופע הזה.

== מיקומי שיא ==


==  ==

**** (ב[[עברית]]: **הרגע שידעתי (גרסתה של טיילור)**) הוא שיר שהוקלט על ידי הזמרת-יוצרת האמריקאית [[טיילור סוויפט]]. ה[[הקלטה חוזרת (מוזיקה)|הקלטה החוזרת]] של סוויפט לשירה "The Moment I Knew" משנת 2012, היא הרצועה השבע עשרה מאלבום ההקלטה החוזרת השני שלה, **'; הקלטה חוזרת של אלבומה *[[Red (אלבום של טיילור סוויפט)|Red]]*, משנת 2012. ** יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "" כולל את אותן המילים, ההפקה והמכשור של "The Moment I Knew" המקורי.

### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:שירים על כאב לב
קטגוריה:שירים על מסיבות יום הולדת
קטגוריה:שירים על פרידה
קטגוריה:בלדות קאנטרי
The Lucky One (שיר של טיילור סוויפט)

"**The Lucky One**" (בעברית: "**בר המזל**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, *[[Red (אלבום של טיילור סוויפט)|Red]]*. השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס.

השיר הגיע למקום ה-52 במצעד השירים הדיגיטליים.

## רקע וכתיבה
השיר נכתב על ידי טיילור סוויפט והופק על ידי המפיק המוזיקלי ג'ף באסקר. היא הצהירה כי:

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.

## ביקורת
ברולינג סטון הוא דורג במקום ה-109 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## 

**** (בעברית: **בר המזל (גרסתה של טיילור)**) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "The Lucky One" משנת 2012, היא הרצועה השלוש עשרה מאלבום ההקלטה החוזרת השני שלה, **'; הקלטה חוזרת של אלבומה ''[[Red (אלבום של טיילור סוויפט)|Red]]'', משנת 2012. **' יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "" כולל את אותן המילים, ההפקה והמכשור של "The Lucky One" המקורי.

### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ף באסקר
קטגוריה:שירים על מזל
קטגוריה:שירים על מלכות
קטגוריה:שירי קאנטרי פופ
חנה דרורי קשי

**חנה דרורי קשי** (נולדה ב-1 ביוני 1955) היא שחקנית, במאית, מפיקה, יוצרת, תסריטאית ומדבבת ישראלית.

## ביוגרפיה
דרורי קשי נולדה ברומניה בשנת 1955, ועלתה לארץ ישראל בשנת 1965, בעודה בת 10. היא שירתה בחיל האוויר הישראלי.

למדה קולנוע וטלוויזיה בבית צבי, בית ספר לאמנות הבמה והקולנוע. בפרויקט הגמר שלה ביימה את הסרט הדוקומנטרי "לקראת שידור", ששודר בטלוויזיה החינוכית.

ב-1984 יצרה את הסדרה "נשים על נשים" לטלוויזיה של דרום אפריקה בהפקת אולפני הרצליה, וכמו כן ביימה את הסרט Dancing to another" drum" על חייה של רקדנית חירשת.

ב-1985 הייתה עוזרת הפקה בסרט העלילתי "אסתר לנצח" של איתן גרין, עוזרת במאי בסרט העלילתי "בובה" ובסרט העלילתי "רומן בהמשכים".

ב-1988 הייתה התסריטאית של סדרת הילדים "קשת וענן" ששודרה בטלוויזיה החינוכית.

ב-1990 הייתה התסריטאית והבמאית של "הרביעייה של עמל", סרט דוקומנטרי על רביעייה שנולדה אחרי 16 שנות טיפולי הפריה.

ב-1996 הופיעה בסדרת הטלוויזיה "בת ים - ניו יורק" גילמה את דליה.

ב-1999 הופיעה בסרט "כאילו כלום לא קרה" בתפקיד דורית.

ב-2001 שיחקה בעונה הראשונה של סדרת הנוער "הילדים מגבעת נפוליאון" ששודרה בערוץ הילדים גילמה את מנהלת בית הספר.

ב-2004 הייתה כתבת בנושאי תיירות, תרבות ואומנות במגזין "עלונדון" ובאתרי שונים.

ב-2017 הפיקה את הסרט התיעודי "מכתב מלונדון" (50 ד') – על הצהרת בלפור – קופרודוקציה עם צוות בריטי.

ב-2021 ביימה וכתבה את הסרט התיעודי "ובחרת בחיים", העוסק בפרטיזן שהציל יהודים בשואה.

דרורי קשי גרה בראשון לציון, נשואה ואם לשתי בנות.

## תחום הדיבוב
דרורי קשי ביימה הפקות דיבוב רבות שנעשו בישראל, בעיקר בטלוויזיה החינוכית, בשנים 1986 עד 2004, ביניהן "דן-דין השופט", "אליחדק וחברים", "הזחלילים", "דובי דב", "היי! בינבה", "עמיקו וחבריו", "רובימא", "פיטר פן", "הקטר הקטן", "אמא אווזה", "פשוש", "פשוט אמרו לא", "לכלוכית", "קוסמים קטנים", "עלילות בבאי", "המעופפים הנועזים", "עופל בופל", "במצולות הים עם דלפי", "פילוני וחבריו", "קופידו", "ג'ימבו", "הנעלולים", "מסיפורי אבא בונה", "משלים בצורות", "הזעפן", "דר דוור", "להציץ ולגלות", "הקוסם מארץ עוץ", "מופע החיות", "באדג'י המסוק הקטן", "התחנה הקטנה", "הפלא שבחיות הפרא", "הבילבילים", "אדון וגברת בשינוי אדרת", "בנימין התנין", "שלגיה ושבעת הגמדים", "העיפרון הקסום", "דובון חיבוקון", "המשפחה של דולי", "הסייח הכסוף", "נאנוק", "הכתמים", "המומינים", "המומינים - כוכב השביט: הסרט", "בננות בפיג'מות", "נוני התמנון", "דוקטור אוטור", "השלג הראשון של החורף", "חבורת האוטובוסים", "הצעצועים העזובים", "ממלכת אוקיאנה", "אנג'לינה בלרינה", "אינוק", "רוחות רפאים" ו"הג'ירף הצהוב". כמו כן היא דיבבה בחלק מן ההפקות. וגם תרגמה תסריטים ושירים בסדרות שונות.

## קישורים חיצוניים

## הערות שוליים

קטגוריה:ישראליות ילידות רומניה
קטגוריה:ישראלים ילידי רומניה
קטגוריה:מדבבות ישראליות
קטגוריה:שחקניות קולנוע וטלוויזיה ישראליות
קטגוריה:במאי דיבוב
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:במאיות דיבוב
קטגוריה:בוגרי בית צבי
קטגוריה:בוגרות בית צבי
קטגוריה:ראשון לציון: אישים
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:ישראליות שנולדו ב-1955
קטגוריה:ישראלים שנולדו ב-1955
.мкд

**.мкд** היא סיומת האינטרנט במקדוניה הצפונית. היא מנוהלת על ידי רשת המחקר האקדמית המקדונית (MARnet).

בנובמבר 2012 הודיעה MARnet כי הסוכנות מתכוונת להכניס סיומת קירילית לאומית. בנוסף, הסוכנות החלה בתהליך איסוף ההצעות של אזרחי מקדוניה בנוגע לצורת התחום שיוחל על רישום רשמי. השיחה החלה ב־19 בנובמבר 2012 והסתיימה ב־3 בדצמבר 2012. התחום הקירילי צריך להכיל אותיות בשם המדינה. ב־3 בדצמבר בחרה MarNet בשש הצעות (.мкд, .мак, .македонија, .рмкд, .рм ו-. рмак). בשלב השני של התהליך הצביעו אזרחי מקדוניה לתחום הקירילי המקדוני הסופי. ההצעה הזוכה הוכרזה רשמית בינואר 2013.

## תוצאות סופיות
בשלב האחרון של בחירת התחום הקירילי הלאומי, היו שישה תחומים. במהלך תקופת ההצבעה נרשמו 2,288 קולות והתוצאות הסופיות הוכרזו באתר ה-MARnet הרשמי.

התחום הקירילי .мкд אושר רשמית ונרשם ב־20 במרץ 2014.

## הערות שוליים

קטגוריה:מקדוניה הצפונית: כלכלה
.jo

**.jo** היא סיומת האינטרנט בירדן. איש קשר מקומי נדרש לרשום שם דומיין תחת .jo. בעבר היא נוהלה על ידי ה-NITC והיא מנוהלת כעת על ידי משרד הכלכלה הדיגיטלית והיזמות של ירדן.

## סיומות אינטרנט משניות
* **.com.jo**: חברות, ארגונים.
* **.edu.jo**: מכללות, אוניברסיטאות, בתי ספר, מוסדות חינוך.
* **.gov.jo**: ממשלה.
* **.mil.jo**: צבאי.
* **.name.jo**: אנשים.
* **.net.jo**: ספקי רשת.
* **.org.jo**: ארגונים ללא כוונת רווח.
* **.sch.jo.**
* **.per.jo**
* **.phd.jo**

## קישורים חיצוניים

* 
* 
* 

## הערות שוליים

קטגוריה:ירדן: כלכלה
קטגוריה:ירדן: תקשורת
סגר באיטלקית

**סגר באיטלקית** (באיטלקית: **Lockdown all'italiana**) הוא סרט קומדיה איטלקי משנת 2020, שביים אנריקו ונצינה אודות שני זוגות שמוצאים עצמם נעולים בביתם בזמן הסגר שהוטל על המדינה במהלך ההתמודדות עם מגפת הקורונה באיטליה. הסרט הוקרן במשך 11 ימים והרוויח סכום של 366,373 אירו. בינואר 2021 עלה לאקרנים ברוסיה.

זהו הסרט העלילתי האיטלקי הראשון שצולם לאחר תום הסגר שהוטל על מנת להתמודד עם התפשטות מחלת נגיף הקורונה שיצא לאקרנים בבתי הקולנוע ב-15 באוקטובר 2020.

## עלילה
מריאלה מגלה שבעלה ג'ובאני, עורך דין עשיר, בגד בה עם נערה מפאתי רומא, תמרה, שהיא צעירה ומושכת ממנה בהרבה. במקביל, בן זוגה של תמרה וולטר מגלה גם שחברתו בגדה בו; כתוצאה מכך, שני הזוגות מחליטים להיפרד. בדיוק כשג'ובאני ותמרה עומדים לעזוב את בתיהם, מוכרז סגר כללי במסגרת הצעדים החדשים להתמודדות עם מגפת הקורונה באיטליה בשנת 2020. שני הזוגות, אם כן, יצטרכו ללמוד לחיות יחד ולסבול זה את זה, בין בגידות ושקרים.

## שחקנים ודמויות
* אציו גרג'יו בתפקיד ג'ובאני
* ריקי ממפיס בתפקיד וולטר
* פאולה מינאצ'וצי בתפקיד מריאלה
* מרטינה סטלה בתפקיד תמרה
* רומינה פיירבניקו בתפקיד ביאנקה
* ריקרדו רוסי בתפקיד אלברטו פרשטי
* ביאג'יו איזו בתפקיד לפור
* מאוריציו מאטיולי בתפקיד מריונה
* גאיה אינסנגה בתפקיד ורוניקה
* אנזו סלבי בתפקיד פאולו (דיבוב)
* ג'וזפה קסטלטריונה בתור גטנו
* מריאליאזה ג'ייקובלי
* פבריציו ברקונרי

## הפצה
הכרזה הראשונה של הסרט יצאה ב-19 בספטמבר 2020. קדימון ראשון לסרט יצא ב-28 בספטמבר בערוץ היוטיוב של חברת ההפקות "סרטי מדוזה" שהפיקה את הסרט. הסרט הופץ בבתי הקולנוע האיטלקיים ב-15 באוקטובר 2020, עם פתיחתם.

## ביקורת
לאחר פרסום הכרזה והטריילר של הסרט, התגלעו מחלוקות רבות ברשת בנוגע ללגיטימיות להתמודד עם נושא כה חמור כמו הסגר כקומדיה, בייחוד שמגפת הקורונה עדיין נמשכת. הבמאי ונצינה התגונן מיד בכך שכינה את מבקרי הסרט "פחדנים" ואמר שהוא מרגיש גאה להיות חלק מהמסורת הארוכה של הקומדיה האיטלקית, ש"סיפרה תמיד על דמויות אנושיות ששומרות על חולשה" והבטיח שזהו "סרט מצחיק ושנון על מצבי סגר פרדוקסליים רבים", אך גם "מלנכולי" ומכבד כלפי קורבנות הנגיף הרבים.

הסרט התקבל בדרך כלל באופן שלילי על ידי המבקרים האיטלקים. בעיתון "קוריירה דלה סרה", פאולו מרגטי קבע שהנרטיב של הסרט "נראה כנע על טייס אוטומטי" והביע חוסר שביעות רצון מביצועי השחקנים. בפורטל MYmovies.it, פאולה קאסלה טענה כי הסרט נטול קצב והדמויות בסרט הן מלנכוליות יותר מאשר נושכות והגיעה למסקנה שזו הזדמנות מבוזבזת באופן מהותי. גבריאל ניולה, לעומת זאת, האשים את הסרט ב"חוסר תשומת לב לפרטים ודיוק", אך הודה ביכולת לשפוט בחומרה מסוימת את הדרך בה הגיעה איטליה למצבה במהלך המגפה.

## קישורים חיצוניים
* 

## הערות שוליים

קטגוריה:מגפת הקורונה בקולנוע
קטגוריה:סרטים באיטלקית
קטגוריה:סרטים איטלקיים
קטגוריה:סרטי 2020
החלילן מהמלין (סרט, 1933)

**החלילן מהמלין** (באנגלית: **The Pied Piper**) הוא סרט הנפשה קצר אמריקאי פרה-קוד  משנת 1933, המבוסס על סיפורו של החלילן מהמלין. הסרט הקצר הופק על ידי אולפני ההנפשה של וולט דיסני, בבימויו של וילפרד ג'קסון, והופץ ב-16 בספטמבר 1933, כחלק מסדרת סימפוניות טיפשיות.

## עלילה
בעיר המלין יש אוכלוסייה גדולה של חולדות שממשיכה לגדול ולאכול את כל המזון הנראה לעין. ראש העיר מציע לשלם שקית זהב למי שיכול להיפטר מהחולדות. באותו הרגע מופיע החלילן מהמלין ומציע את שירותיו. על ידי השמעת מנגינה על החליל שלו, הוא מהפנט את המכרסמים כדי שיעקבו אחריו, הרחק מהמלין. כשהם רחוקים מהמלין, הוא יצר גלגל גבינה בעזרת החליל שלו, פיתה את העכברים להיכנס לאכול אותו, וברגע שכל העכברים היו בחורי הגבינה, הוא גרם לה להיעלם.

כשהוא חוזר לעיירה, ראש העיר מסרב לשלם לו את שקית הזהב משום שהוא פשוט ניגן בחליל, ונותן לו מטבע אחד, בעוד שאר המבוגרים צוחקים עליו. כשהוא זועם, החלילן מהמלין מחליט לנקום ולהציל את הילדים מלגדול להיות גרועים כמו המבוגרים בכך שהוא לוקח אותם משם.

ראש העיר והמבוגרים לא משחררים אותו מכיוון שהם נעלו את שער העיר לאחר שהחולדות עזבו ואף אחד לא יכול לצאת. עם זאת, החלילן לא רק שמקסים את הילדים ללכת אחריו, אלא מכשף את שער העיר לפתוח את עצמו ולאפשר לילדים לעזוב, וראש העיר נותר להתמודד עם חמתם של המבוגרים על אובדן ילדיהם. החלילן מהמלין מוביל את הילדים להרים ולארץ מכושפת עם כיף ומשחקים, שם כולם חיים באושר ועושר.

## מדיה ביתית

* Walt Disney Cartoon Classics Limited Gold Edition II: The Disney Dream Factory: 1933–1938 (VHS) 1985
* Walt Disney's Timeless Tales Volume 1: The Prince and the Pauper/Three Little Pigs/The Tortoise and the Hare (DVD) 2005
* More Silly Symphonies (DVD) 2006
* Walt Disney Animation Collection: Classic Short Films Volume 3: The Prince and the Pauper (DVD) 2009


## קישורים חיצוניים

## הערות שוליים

קטגוריה:סרטי 1933
קטגוריה:דיסני: סרטי הנפשה
קטגוריה:סרטים אמריקאיים
קטגוריה:סרטים באנגלית
קטגוריה:סרטים קצרים של דיסני
קטגוריה:סימפוניות טיפשיות
סגר במאוריציוס (סרט)

**סגר במאוריציוס** (באנגלית: **Lockdown in Mauritius**) הוא סרט קצר מתוצרת מאוריציוס משנת 2020 בבימויו של ח'ם רמפול והופק על ידי FilmLab 360. בכיכובם של אשיס רמפול, ח'ם רמפול, סנהא גוקול, רשמי ג'יטון, אוליבייה ויקטואר ואקילש הורנאוט, אודות מספר דמויות שונות במהלך הסגר שהוטל במדינה על רקע ההתמודדות עם מגפת הקורונה.

הסרט נעשה בהשראת סרט קצר שנעשה על ידי כמה מפורסמים מבוליווד במהלך פרוץ מגפת הקורונה העולמית.
## הערות שוליים

קטגוריה:סרטי 2020
קטגוריה:מגפת הקורונה בקולנוע
קטגוריה:מאוריציוס
סלע פיירווי

**סלע פיירווי** () הוא איון הממוקם במצר ברינג, בין איי דיומיד לבין כף הנסיך מוויילס ובמרחק יחסי מכף דז'נב. לאיון שטח של 0.3 קמ"ר.

סלע פיירווי נודע לאסקימואים תושבי האזור מאז התקופה הפרהיסטורית, ותועד לראשונה על ידי ג'יימס קוק בעת החדשה, בשנת 1778. פרדריק ויליאם ביצ'י נתן לאיון את שמו, סלע פיירווי, בשנת 1826. האיון אינו מאוכלס ואין בו פעילות אנושית מלבד גנרטור רדיואיזוטופי תרמואלקטרי שהפעיל הצי האמריקני בין שנות השישים של המאה העשרים לשנות התשעים של המאה העשרים. האיון ידוע כאזור בו מקננות ציפורים, ובייחוד אלקית מצוייצת ואלקית ננסית.

## גאוגרפיה
[סלע פיירווי, [קיץ 1986|200px|ימין|ממוזער]]
סלע פיירווי הוא איון עשוי גרניט וכמו איי דיומיד הסמוכים לו הוא שריד לעידן קרח מוקדם.

סלע פיירווי ממוקם כ-19 קילומטרים מהאי דיומיד הקטן וכ-32 קילומטרים מכף הנסיך מוויילס, בקואורדינטות 65.52 צפון ו-168.74 מערב. אורכו של האי הוארך ב-300 מטרים עד קילומטר וחצי. האיון ניתן לצפייה בקלות יחסית ובעין בלתי מזוינת בימי ראות טובה מכף הנסיך מוויילס שבאלסקה.

האיון סלע פיירווי הוא חלק מארצות הברית והוא חלק ממדינת אלסקה. האיון נמצא באזור מפקד האוכלוסין של נום ובאחריות יחידה 22E במחלקת הטבע של אלסקה.

האיון שוכן בסמוך לקו התאריך הבינלאומי ובאזור הזמן הסטנדרטי של אלסקה, UTC -9, כשכ-40 קילומטרים ממנו בלבד הזמן מוקדם יותר בכמעט יום שלם (21 שעות).

אקלימו של סלע פיירווי דומה עד שווה לאקלים המצוי במזרח חצי האי הצ'וקצ'י ובאלסקה, הוא מוגדר כאקלים טונדרה (ET על פי שיטת קפן לסיווג אקלים). הקיץ באזור מתון וקריר והחורף קר, אין עונה גשומה וכמות המשקעים באזור זניחה.

## חי וצומח
סלע פיירווי מהווה נקודה חשובה ואסטרטגית עבור ציפורים נודדות בעונות המעבר ובעיקר האביב, שמגיעות למצר ברינג. באופן מסורתי הגיעו ילידי האיים הסמוכים ואלסקה לאסוף את ביצי הציפורים בעונת האביב. הילידים המשיכו במסורת זו עד שנות התשעים של המאה העשרים.

האיון תומך בחברה של כ-35,000 עופות ימיים שונים, ובעיקרם האלקית המצוייצת והאלקית הננסית. אוכלוסיות של מינים שונים כגון שחף לבן כנף, תוכי ים פסיפי ואוריה חייכנית תועדו מקננים באזור גם הם.

המין אריה ים שטלר הוא מין יונק המתקיים באיון.

## קישורים חיצוניים

* US Navy Arctic Submarine Laboratory:
* Summer 1986 Photo
* Spring 1989 Photo
* Full text of *Hazardous and toxic waste disposal : joint hearings before the Subcommittees on Environmental Pollution and Resource Protection of the Committee on Environment and Public Works, United States Senate, Ninety-sixth Congress, first session* https://archive.org/stream/hazardoustoxicwa01unit/hazardoustoxicwa01unit_djvu.txt

## הערות שוליים

קטגוריה:אלסקה: איים
קטגוריה:ים ברינג
London Confidential (סרט)

**London Confidential: The Chinese Conspiracy** הוא סרט מתח ריגול בוליוודי בשפה ההינדית, שהוקרן לראשונה ברשת ZEE5 ב-18 בספטמבר 2020. הסרט בוים על ידי קאנוואל סתי והופק על ידי מוחיט צ'הברה ואג'אי ראי. הוא נוצר על ידי ס'חוסיין זיידי ובו מככבים מוני רוי ופוראב קוהלי. הסרט עוסק בסוכני R&AW בלונדון החוקרים את חלקה של סין בהפצת מגפה עולמית.

## עלילה
סוכני R&AW שהוצבו בלונדון אספו עדויות משמעותיות דרך מקורותיהם המעידים על מעורבותה של המפלגה הקומוניסטית הסינית בהתפשטות נגיף הקורונה והם קרובים מאוד להשגת הראיות הסופיות. עם זאת, הרשויות הסיניות מגלים על כך באמצעות חפרפרת בשגרירות הודו. על מנת שלא להתבלט, R&AW משתמשת במכולת כמוצב ממנו יבוצע ויתואם המבצע החשוב לחשיפת הקנוניה.

## שחקנים ודמויות
* מוני רוי בתפקיד אומה קולקרני
* פוראב קוהלי בתפקיד ארג'ון מאניש קומאר
* קולרג' רנדאווה בתפקיד נירופמה דאס
* סגאר אריה בתפקיד שרעד
* פרבש ראנה בתפקיד עזאד
* ג'אס בינאג בתפקיד ג'יבאן
* דיל'ון סינג בתפקיד בירן גוש
* קירן ג'וגי בתפקיד גברת אנג'ו מהטה
* רוקסן קבאסוט בתפקיד אנג'לי
* דנדן ליו בתפקיד יוקי
* מוחאן קאפור בתפקיד אר.ק. גויאל
* שרד קלקר בתפקיד טנמאי

## הפצה
הסרט הוקרן בבכורה ב-ZEE5 ב-18 בספטמבר 2020.

## קישורים חיצוניים

* '''London Confidential: The Chinese Conspiracy''' באתר ZEE5
## הערות שוליים

קטגוריה:מגפת הקורונה בקולנוע
קטגוריה:סרטים שיציאתם נדחתה בעקבות מגפת הקורונה
קטגוריה:סרטים שלא יצאו לאקרנים בעקבות מגפת הקורונה
קטגוריה:סרטי 2020
קטגוריה:סרטים בהינדי
ריפוד עכוז וירכיים

**ריפוד עכוז וירכיים** הוא לבוש המשמש להגדלת הגודל הנראה של הירכיים והישבן על מנת להגדיל את יחס המותניים-הירך לכאורה, מה שמרמז על צורת גוף נשית  יותר. הוא משמש את שני המינים: נשים המעוניינות להגדיל את האטרקטיביות של גופן אך גם טרנסג'נדרים, קרוסדרסרים ודראג קווינס משתמשים בריפוד.

באמצעות המידות של האדם עצמו וטבלת מדידות השוואתיות, ניתן לקבוע עד כמה הריפוד צריך להיות עבה במקומות מסוימים, איפה צריכה להיות הנקודה הרחבה ביותר בירכיים ואיפה אמורה להיות הנקודה המלאה ביותר בישבן.

## סוגי הריפודים

### מוכן מראש
הריפוד בנוי כמו תחתונים מרופדים עם כיסים שאליהם ניתן להכניס קטעי ריפוד משווקים על ידי חברות המספקות בגדים לקרוסדרסרים, גרסה זו שהריפוד סופגת לעיתים קרובות ביקורת, המבקרים טוענים כי גרסה זו "גושית" מדי.

### לפי מידה
לפחות חברה אחת מתמחה בייצור ריפודים בהתאמה אישית שתוכננו בהתאם למידות הרוכש, על אף שבגדים אלו עשויים מחומרים טובים ונראים טובים הם יקרים יותר מהגרסאות האחור של הריפוד.

## הערות שוליים

קטגוריה:אופנה
קטגוריה:קרוס-דרסינג
יחסי איראן–רומניה

[ממוזער|שר החוץ האיראני [ג'וואד זריף (מימין) נפגש בטהראן עם מקבילו הרומני לזר קומנסקו, 2016]]
**יחסי איראן–רומניה** הם יחסי חוץ, כלכלה ותרבות בין רומניה לאיראן.

## היסטוריה
בשנים 1881 ו-1887 פתחה פרס קונסוליות כבוד בגאלאץ ובבראילה. בשנת 1902 כוננו שתי המדינות יחסים דיפלומטיים רשמיים. היחסים נותקו בין התאריכים 14 באוקטובר 1941 ובין 27 ביולי 1946 בעקבות מלחמת העולם השנייה. ב-25 באוקטובר 1965 כוננו יחסים ברמת השגרירות. רומניה הייתה בין המדינות הראשונות שדאגו להכיר בממשל לאחר המהפכה האיראנית, ואיראן בין המדינות הראשונות שהכירו בהנהגה חדשה לאחר המהפכה ב-1989.

ב-29 ביולי 2021, מכלית נפט מרסר הותקפה במפרץ עומאן, ובתקיפה נהרגו אזרח רומני, הקפטן של הספינה, ואזרח בריטי. ב-2 באוגוסט אמר שר החוץ של רומניה כי ברור לאחר חקירות שאיראן ביצעה את המתקפה וגינתה את המדינה על כך. בנוסף, הוא ציין כי "אין כל הצדקה לתקיפת אזרחים בכוונה" וכי "אנו ממשיכים לתאם עם השותפים שלנו לתגובה הולמת". כתוצאה מהתקיפה זומן השגריר האיראני ברומניה בדחיפות למשרד החוץ הרומני בבוקרשט. התקרית גונתה גם על ידי ישראל, בריטניה וארצות הברית.

## נציגויות דיפלומטיות
* רומניה מחזיקה באיראן שגרירות בטהראן.
* איראן מחזיקה ברומניה שגרירות בבוקרשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פורטוגל–רומניה

ממוזער|שגרירות פורטוגל בבוקרשט
**יחסי פורטוגל–רומניה** הם יחסי החוץ בין פורטוגל לרומניה. שתי המדינות כוננו יחסים דיפלומטיים בשנת 1917, ופורטוגל הכירה בעצמאותה של רומניה מאז 1880.

שתי המדינות חברות מלאות בנאט"ו ובאיחוד האירופי. בפורטוגל חיים 30,750 אנשים ממוצא רומני.

## אירועים בולטים
באוקטובר 2013 חתמה רומניה על חוזה לרכישת 12 מטוסי קרב F-16 פייטינג פלקון AM / BM מפורטוגל. הם נכנסו לשירות בחיל האוויר הרומני בין אוקטובר 2016 למחצית השנייה של 2017.

## חברות
בנק המילניום הפורטוגלי פעל ברומניה בין אוקטובר 2007 לנובמבר 2015.

## נציגויות דיפלומטיות
* פורטוגל מחזיקה ברומניה שגרירות בבוקרשט.
* רומניה מחזיקה בפורטוגל שגרירות בליסבון ושתי קונסוליות כבוד באסטוריל, ובפורטו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מרי-פרנס פיסיי

**מרי-פרנס פיסיי** (בצרפתית: **Marie-France Pisier**; 10 במאי 1944 – 24 באפריל 2011) הייתה שחקנית קולנוע צרפתייה.

## ביוגרפיה
פיסיי נולדה בדה לאט שבהודו-סין הצרפתית (בתחומי וייטנאם של ימינו) בה שימש אביה כעובד ציבור קולוניאלי. אחותה אוולין פיסיי היא מדענית מדינה אשר הייתה נשואה לפוליטיקאי ברנאר קושנר, אחיה ז'יל פיסיי הוא פרופסור וחבר באקדמיה הצרפתית למדעים, כשהייתה בת 12 עברה משפחתה לפריז.

ב-1962 היא ערכה את הופעתה הקולנועית הראשונה בסרט "Antoine and Colette" של הבמאי פרנסואה טריפו, איתו גם הייתה בקשר רומנטי, על אף שהיה נשוי. לאחר מכן הופיעה בסרטים נוספים שלו, כגון "Baisers volés" ו"אהבה במנוסה".

היא שיחקה בסרט האמריקאי "מעבר לחצות" ולאחר מכן במיני הסדרה האמריקאית "The French Atlantic Affair".

ב-1979 גילמה את שרלוט ברונטה בסרט "האחיות ברונטה".

ב-1981 גילמה את קוקו שאנל בדרמה ההיסטורית "Chanel Solitaire", בשנה זו גם שיחקה בסרטו של רוז'ה ואדים "The Hot Touch". ב-1982 גילמה אישה המגלה שבעלה בוגד בה בקומדיה "Les Nanas".

ב-1988 שיחקה בסרט "L'Œuvre au noir" המבוסס על ספר של מרגריט יורסנאר.

מנישואיה השניים נולדו לה בן ובת.

ב-24 באפריל 2011, בגיל 66, נמצאה מתה בבריכת השחייה שלה על ידי בעלה. בין הסופדים לה היה גם נשיא צרפת באותה תקופה, ניקולא סרקוזי.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה צרפתיות
קטגוריה:תסריטאיות קולנוע צרפתיות
קטגוריה:הרוגי טביעה
קטגוריה:צרפתיות שנולדו ב-1944
קטגוריה:צרפתים שנולדו ב-1944
קטגוריה:צרפתיות שנפטרו ב-2011
קטגוריה:צרפתים שנפטרו ב-2011
יחסי איראן–הונגריה

[ממוזער|המנהיג העליון של איראן [עלי ח'אמנאי מארח את ראש ממשלת הונגריה ויקטור אורבן, 2015]]
**יחסי איראן–הונגריה** הם יחסי חוץ, כלכלה ותרבות בין הונגריה לאיראן.

## היסטוריה
בשנת 1930 נפתחה שגרירות הונגריה בטהראן אך רק בשנת 1964 הוצב בה שגריר. מאידך, איראן פתחה את שגרירותה בהונגריה באוגוסט 1969. לאחר המהפכה האיראנית בשנת 1979, הורחב שיתוף הפעולה הדו-צדדי ומשלחות בכירות ביקרו במדינה האחרת.

ביקורו של מר ויקטור אורבן באיראן בשנת 2015 היווה נקודת מפנה ליחסים דו-צדדיים. במהלך ביקור זה נחתמו 10 הסכמים בין הרשויות האיראניות והונגריות בתחומי הכלכלה, הפוליטיקה, התרבות, המדע ותיירות. חוץ מזה שתי המדינות הסכימו להעניק 100 מלגות לסטודנטים המעוניינים במוסדות להשכלה גבוהה.

ב-15 באוקטובר 2024, איראן זימנה את שגרירת הונגריה בטהראן לאחר שהאיחוד האירופי הטיל סנקציות על איראן בעקבות העברת אמצעי לחימה לרוסיה. ב-20 באוקטובר 2024, בפעם השנייה בתוך שבוע, איראן זימנה את שגרירות הונגריה בטהראן לאחר שהאיחוד האירופי ומועצת שיתוף הפעולה של מדינות המפרץ יצאו בקריאה משותפת לאיראן לסיים שליטתה על שלושה איים שנטענים לבעלות על ידי איחוד האמירויות הערביות.

## נציגויות דיפלומטיות
* הונגריה מחזיקה באיראן שגרירות בטהראן.
* איראן מחזיקה בהונגריה שגרירות בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Black Magic (שיר של אמינם)

**Black Magic** (בעברית: **קסם שחור**) הוא שיר שהוקלט על ידי הראפר האמריקאי אמינם, ביחד עם הזמרת-יוצרת והמפיקה המוזיקלית סקיילר גריי, מתוך אלבומו, *[[Music to Be Murdered By: Side B]]*. השיר יצא לאור ב-25 בדצמבר 2020, על ידי חברות התקליטים אינטרסקופ רקורדס, אפטרמת' אנטרטיינמנט ושיידי רקורדס, ביחד עם שאר שירי האלבום.

השיר הגיע למקום השביעי במצעד השירים שבניו זילנד.

## רקע וכתיבה
השיר נכתב על ידי אמינם, סקיילר גריי, ג'ייסון דזוזיו, אליוט טיילור ולואי רסטו והופק על ידי גריי, דזוזיו ואמינם. הוא מכיל בתוכו סוגות מוזיקליות כמו פופ-ראפ והיפ-הופ. השיר נחשב לשיתוף הפעולה התשיעי של אמינם וגריי, שהקודמים לכך הם: "I Need a Doctor" משנת 2011, "Our House" ו-"C'mon Let Me Ride" משנת 2012, "Asshole" משנת 2013, "Twisted" משנת 2014, "Kill for You" ממשנת 2016, "Tragic Endings" משנת 2017, ו-"Leaving Heaven" משנת 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.

## מחלוקת
בבית השני של השיר, השורות , מתייחסות לסולן של אימאג'ין דראגונז, דן ריינולדס, שהגיב על השימוש של אמינם במונח ההומופובי ("פאגוט"), בשיר "Fall" משנת 2018.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אמינם
קטגוריה:שירי סקיילר גריי
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שנכתבו על ידי סקיילר גריי
קטגוריה:שירים שהופקו על ידי אמינם
קטגוריה:שירים על קסמים
יחסי הונגריה–פורטוגל

ממוזער|שגרירות פורטוגל בבודפשט
**יחסי הונגריה–פורטוגל** הם יחסי החוץ בין פורטוגל להונגריה. שתי המדינות חברות מלאות בנאט"ו ובאיחוד האירופי.

## היסטוריה
אליזבת מתורינגיה, מלכת הונגריה הייתה דודתה של איזבל מאראגון, אשתו של דיניש, מלך פורטוגל. פדרו, דוכס קוימברה ערך ביקור בממלכת הונגריה בין השנים 1425–1428, ולחם עבור זיגיסמונד, מלך הונגריה במהלך המלחמות ההוסיטיות בבוהמיה.

האימפריה האוסטרו-הונגרית הכירה ב באוקטובר 1910, לאחר מהפכת אוקטובר בפורטוגל. לאחר התבוסה במלחמת העולם הראשונה, יצאו קרל הראשון, קיסר אוסטריה ומלך הונגריה ומשפחתו לגלות במדירה בפורטוגל. אפונסו קוסטה חתם על חוזה טריאנון לטובת פורטוגל ב-4 ביוני 1920, כחלק מבעלות הברית המנצחות, עמן השיגה הונגריה חוזה שלום אך איבדה חלקים גדולים משטחה.

במהלך מלחמת העולם השנייה סייע שגריר פורטוגל בבודפשט, קרלוס סמפאיו גארידו, לכ-1,000 יהודים להימלט מגרמניה הנאצית לפורטוגל. לאחר המלחמה יצא מיקלוש הורטי לגלות באשטוריל בפורטוגל, שם מת בשנת 1957.

פורטוגל והונגריה חידשו את היחסים הדיפלומטיים הישירים ב-1 ביולי 1974, לאחר סיום המשטר האנטי-קומוניסטי אסטדו נובו על ידי מהפכת הציפורנים הפורטוגזית ב-25 באפריל 1974. פורטוגל הצטרפה ל בשנת 1986, הונגריה הצטרפה אחריה בשנת 2004 לאחר נפילת חומת ברלין בשנת 1989, בה מילאה הונגריה תפקיד מהותי.

## יחסי סחר
בשנת 2016, פורטוגל ייצאה סחורות בשווי 200.4 מיליון אירו להונגריה, מתוכם 36.1% מכונות ומכשירים, 16.0% פלסטיק, 13.0% כלי רכב וחלקי רכב ו-6.0% מוצרים כימיים-פרמצבטיים. באותה תקופה הונגריה ייצאה סחורות בשווי 271.7 מיליון אירו לפורטוגל, מתוכם 35.6% מכונות ומכשירים, 26.7% כלי רכב וחלקי רכב, 16.4% מוצרים כימיים-פרמצבטיים ו-3.7% מכשירים אופטיים ודיוק.

בשנת 2015 דורגה הונגריה במקום ה-26 בתור לקוחה ובמקום ה-27 כספקית לסחר חוץ פורטוגלי. בסחר החוץ ההונגרי בשנת 2015 פורטוגל הייתה במקום ה-32 בקרב הקונים ובמקום ה-37 בקרב הספקים.

## נציגויות דיפלומטיות
* פורטוגל מחזיקה בהונגריה שגרירות בבודפשט.
* הונגריה מחזיקה בפורטוגל שגרירות בליסבון ו-3 קונסוליות כבוד בפונשל, טאווירה ופורטו.

## קישורים חיצוניים

קטגוריה:ערכים ללא קטגוריות פיזיות - יחסי חוץ
Chemtrails over the Country Club (שיר)

"**Chemtrails over the Country Club**" הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השביעי שלה, *[[Chemtrails over the Country Club]]*. השיר יצא לאור ב-11 בינואר 2021, על ידי חברות התקליטים אינטרסקופ רקורדס ופולידור רקורדס, כסינגל השני מתוך האלבום.

בפחות משבוע, הצליח השיר לצבור למעלה מ-4 מיליון צפיות בספוטיפיי.

## רקע והכרזה
השיר נכתב והופק על ידי לנה דל ריי וג'ק אנטונוף והופק על ידי אנטונוף גם כן, בדומה לסינגל הראשון מתוך האלבום, "Let Me Love You like a Woman". לדברי דל ריי, השיר הוא שיר הנושא של האלבום, היות ש"הוא עוסק בחברותיה הטובות ביותר; הנושא העיקרי של האלבום". בנוסף לכך, היא דיברה בהרחבה גם על האלבום עצמו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.

## ביקורת
"Chemtrails over the Country Club" ספג שבחים ביקורתיים רבים הן ממבקרי המוזיקה והן מאתרי המוזיקה. הוא סוקר בעשרות אתרי מוזיקה שונים, כולל *[[Vulture]]*, ABC News, MTV News, *Dazed*, ופיצ'פורק. במגזין בילבורד הפנו כלפיו ביקורת חיובית, תוך שסקרו את הווידאו קליפ המלא שלו.

בנוסף לכך, ברולינג סטון הפנו כלפיו ביקורת חיובית, תוך שסקרו את הווידאו קליפ המלא שלו גם כן.

## וידאו קליפ
את הווידאו קליפ הרשמי של "Chemtrails over the Country Club" ביים הצמד BRTHR. (אלכס לי וקייל רייטמן) הקליפ עוסק בעיקר בשנות ה-60 של המאה ה-20, והוא מציג בתוכו את דל ריי וחברותיה כשהן מבלות בקאנטרי קלאב. בהמשך, הן הופכות לאדם זאב והקונספט של הקליפ משתנה.

נכון לינואר 2021, מונה הצפיות של הקליפ עומד על למעלה מ-6.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:בלדות משנות ה-2020
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Lilla Stjärna

"**Lilla Stjärna**" (בעברית: "**כוכב קטן**") הוא שיר שבוצע על ידי הזמרת השוודית, אליס באבס. השיר ייצג את שוודיה באירוויזיון 1958. השיר נכתב על ידי גונאר ורסן, הולחן על ידי אקה גרהרד ונוצח על ידי דולף ואן דר לינדן.

## רקע
במהלך כתיבת השיר, התעוררו מספר מחלוקות בין המבצעת באבס למלחין גרהרד. במקור, השיר נכתב והולחן על ידי גרהרד בשם "Samma stars lysa för oss två", אך באבס לא התרצתה ממילות השיר. לכן, רשות השידור השוודית, זימנה את הסופר גונאר ורסן על מנת שישכתב את השיר. לאחר שכתוב השיר, השיר שונה לשם "Lilla Stjärna".

## באירוויזיון
ב-12 במרץ 1958, השיר בוצע על ידי באבס באירוויזיון. השיר הושר חמישי בסדר ההופעות, לפני דנמרק ואחרי לוקסמבורג. השיר זכה במקום הרביעי עם עשר נקודות.

### נקודות שהוענקו לשוודיה

## קישורים חיצוניים

## הערות שוליים

קטגוריה:שירי 1958
קטגוריה:סינגלים מ-1958
קטגוריה:שירי אירוויזיון 1958
קטגוריה:שירי שוודיה באירוויזיון
קטגוריה:שירים בשוודית
I Need a Doctor

**I Need a Doctor** (בעברית: **אני צריכה רופא**) הוא סינגל שהוקלט על ידי הראפר האמריקאי ד"ר דרה, ביחד עם הראפר אמינם והזמרת-יוצרת והמפיקה המוזיקלית סקיילר גריי. השיר יצא לאור ב-1 בפברואר 2011, על ידי חברות התקליטים אינטרסקופ רקורדס ואפטרמת' אנטרטיינמנט, כסינגל שלא מתוך אלבום.

השיר הגיע למקום הרביעי במצעד הבילבורד הוט 100, ונחשב לאחד מהשירים המצליחים ביותר שיצאו בשנת 2011.

## רקע וכתיבה
השיר נכתב על ידי ד"ר דרה, אמינם, סקיילר גריי ואלכס דה קיד והופק על ידי אלכס דה קיד גם כן. השיר זכה להוקרה רבה, כאשר קיבל שתי מועמדויות בטקס פרסי גראמי ה-54 שהתקיים בשנת 2012, בקטגוריות "ביצוע הראפ המלודי הטוב ביותר" ו"שיר הראפ הטוב ביותר", אך לא הצליח לזכות באף אחת מהן.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות.

## הצלחה מסחרית
השיר זכה להצלחה מסחרית רבה, והפך לאחד מהשירים המצליחים ביותר של השלושה. במצעדי הבילבורד הוא הגיע למקום הרביעי במצעד הבילבורד הוט 100, ה-19 במצעד שירי הפופ, ה-16 במצעד שירי הראפ וה-24 במצעד שירי ה-R&B\היפ הופ מתחת להוט 100. איגוד תעשיית ההקלטות האמריקאי העניק לו את תואר הפלטינה הכפולה, על מכירות של למעלה משני מיליון עותקים במדינה. במצעד הסינגלים האוסטרלי דורג במקום ה-12 בשיאו, תוך שבמצעד שירי ה-R&B של מצעדי ה-ARIA הוא דורג בשיאו במקום השביעי. איגוד תעשיית ההקלטות האוסטרלי העניק לו את תואר הפלטינה הכפולה גם כן, על מכירות של למעלה מ-140,000 עותקים במדינה.

במצעדים של חברת המצעדים הרשמית זכה להצלחה גם כן; הוא דורג בשיאו במקום השמיני במצעד הסינגלים הבריטי, ובמקום השלישי במצעד שירי ה-R&B. במצעד הסינגלים של פולין הוא דורג בשיאו במקום השלישי. ברומניה וסלובקיה דורג במקום ה-47. בשוודיה דורג במקום ה-56 בלבד, ובשווייץ דורג במקום ה-33. במצעד הסינגלים שבפלנדריה דורג בשיאו במקום השלישי, אם כי במצעד הסינגלים שבוולוניה זכה להצלחה פחותה, כאשר דורג במקום ה-47 בלבד.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ד"ר דרה
קטגוריה:שירי אמינם
קטגוריה:שירי סקיילר גריי
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שנכתבו על ידי סקיילר גריי
קטגוריה:שירים על חברות
קטגוריה:שירים על מוזיקאים
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
אלפרד פפאף

**אלפרד פפאף** (בגרמנית: **Alfred Pfaff**; 16 ביולי 1926, פרנקפורט – 27 בדצמבר 2008) היה כדורגלן גרמני, ששיחק בעמדת הקשר. זכה עם גרמניה המערבית במונדיאל 1954.

## ביוגרפיה
פפאף שיחק בעמדת הקשר ובמשך רוב הקריירה בקבוצה איינטרכט פרנקפורט. הוא היה פליימייקר אמיתי בעל שליטה טובה בכדור והתמצא בבעיטות חופשיות נהדרות. נראה שאם פריץ ואלטר לא היה משחק בעמדתו בנבחרת גרמניה המערבית הוא היה מופיע בה יותר פעמים מאשר שבע בלבד. בשנת 1954 אתלטיקו מדריד הציעה לו סכום של 180,000 יורו אך דחה את ההצעה בעקבות סירובה של אשתו לעבור לגור בספרד. הוא זכה עימה באליפות היחידה של המועדון בהיסטוריה ב-1959 ובעונת 1959/60 בגביע אירופה לאלופות פרנקפורט הגיעה לגמר היחיד שלה עד כה. ייתכן שהמשחקים הטובים ביותר של פפאף היו בחצי הגמר בניצחונות 1–6 ו-3–6 על ריינג'רס, שבכל אחד כבש צמד. בגמר הובסו על ידי ריאל מדריד בתוצאה  7–3. פפאף סיים את הקריירה בשנת 1962 בגיל 36, כשהוא כובש במדיה 103 שערי ליגה ב-301 הופעות.

במדים הלאומיים פפאף היה שותף לזכייה במונדיאל 1954. לפני כן, ערך את הופעת הבכורה במוקדמות אותו טורניר ב-19 באוגוסט 1953 נגד נורווגיה באוסלו. במונדיאל כבש בתבוסה 8–3 להונגריה בדקה ה-26, אך לא הופיע במשחק הגמר נגדה בו נבחרתו ניצחה במפתיע 2–3 וזכתה בתואר. הופעתו האחרונה הגיעה ב-25 בנובמבר 1956 בעיר הולדתו בהפסד 3–1 לשווייץ.

לאחר קריירת הכדורגל שלו, היה הבעלים של פונדק ושל בר ליד אופטוואצ'ה בפרנקפורט.

פפאף נפטר ב-27 בדצמבר 2008 בגיל 82, לאחר מחלה ממושכת, ונקבר בבית העלמין שבזיטנפלדן. בשנת 2013 נקרא רחוב על שמו מחוץ לאצטדיון קטן ששמו "רידרוואלד" בארלנבך אם מיי.

## תארים
;איינטרכט פרנקפורט
*אליפות גרמניה: 1959
*סגנית גביע אירופה לאלופות: 1959/60
;נבחרת גרמניה המערבית
*גביע העולם: 1954

## קישורים חיצוניים

קטגוריה:כדורגלנים גרמנים
קטגוריה:כדורגלני נבחרת גרמניה
קטגוריה:כדורגלני מונדיאל 1954
קטגוריה:כדורגלני איינטרכט פרנקפורט
קטגוריה:גרמנים שנולדו ב-1926
קטגוריה:גרמנים שנפטרו ב-2008
קית' פאוורס

**קית' טיירי פאוורס** (באנגלית: **Keith Tyree Powers**; נולד ב-22 באוגוסט 1992) הוא שחקן ודוגמן אמריקאי.

## ראשית חייו
פאוורס נולד בסקרמנטו, קליפורניה, לג'ניפר קלארק (לשעבר פאוורס) ולקית' פאוורס האב, הבכור במשפחה בת ארבעה ילדים. הוא התחיל לדגמן בגיל 9, בהשפעת אמו, אך פיתח תשוקה לספורט. הוא שיחק פוטבול בתפקיד תופס בתיכון שלדון.

## קריירה
לאחר שסיים את לימודיו בתיכון בשנת 2010, עבר עם אביו ללוס אנג'לס כדי להתמקד בדוגמנות, וחתם בסוכנות וילהלמינה. הוא דגמן עבור קלווין קליין בשבוע האופנה לגברים 2014 במילאנו, והצטלם לפרסומות עבור סירס, JCPenny וסקצ'רס.

בשנת 2013, פאוורס קיבל תפקיד בסרט "House Party: Tonight's the Night". לאחר שטס לדרום אפריקה, לצילומי סרט, הוא החליט להתמיד במשחק במשרה מלאה. הוא שיחק בסדרת הטלוויזיה "Tales", וקמרון דרייק בסרט של נטפליקס "Reality High". היה לו תפקיד חוזר בסדרת הטלוויזיה "מעמידות פנים" ותפקיד בסרט הקולנוע "היישר מקומפטון". הוא לוהק לגלם את רוני דבוי "The New Edition Story" ובשנת 2017 שיחק בסרט "–Famous in Love" הוא כיכב גם בסדרה "השלכות" משנת 2019.

## חיים אישיים
פאוורס מנהל מערכת יחסים עם השחקנית והזמרת ראיין דסטיני מאז סוף 2017.

## פילמוגרפיה
### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1992
ראובן קרופיק

**ראובן קרופיק** (נולד ב-22 באוגוסט 1951) הוא מנהל ישראלי, המשמש כיושב ראש בנק הפועלים. לפני כן, כיהן כמנכ"ל כלל תעשיות, ביוטכנולוגיה.

## ביוגרפיה
ראובן קרופיק נולד במוזסוויל מושבה יהודית במחוז סנטה פה בארגנטינה. עלה לארץ לבד בגיל 17 מארגנטינה והגיע לפנימייה בירושלים.

הוא בעל תואר ראשון במדעי החברה (בהתמחות בכלכלה ומדעי המדינה) מהאוניברסיטה העברית בירושלים, במסגרת העתודה האקדמית; ותואר ראשון במשפטים מאוניברסיטת תל אביב. עבד כמורה לתנ"ך.

למרות שלמד כלכלה במסלול העתודה האקדמאית, בחר להתגייס אחרי מלחמת יום כיפורים לקצונה קרבית. רק לאחר שסיים את השירות הסדיר המשיך בשירות קבע ככלכלן ביחידת היועץ הכספי לרמטכ"ל. בשירות המילואים הוא התקדם עד לתפקיד מג"ד, אותו מילא מספר שנים בדרגת סא"ל.

קרופיק כיהן בעבר כמנכ"ל בכלל תעשיות ביוטכנולוגיה, יזם ומנכ"ל חברת "**RDC**" בע"מ, ומילא שורת תפקידים ביזמות ובהשקעות עסקיות טכנולוגיות. בין החברות בהן שימש כיו"ר והשתתף בתהליך התפתחותן, בולטות GIVEN IMAGIN, GAMIDA CELL, MEDIWOUND שהונפקו ב-3DV, NASDAQ, ORAMIR וגליל מדיקל שמוזגו לחברות גדולות. במקביל שימש כמרצה מן החוץ בפקולטה לניהול באוניברסיטת בן-גוריון בנגב.

קרופיק מכהן כדירקטור חיצוני בבנק הפועלים החל מיום 18 בפברואר 2016, והחל מיוני 2020 מכהן כיו"ר הדירקטוריון. קרופיק מכהן כיו"ר ועדת אסטרטגיה ופיתוח עסקי של הדירקטוריון, כיו"ר ועדת האשראי, יו"ר ועדת ממשל תאגידי ומחזיקי עניין, וכחבר בוועדות ניהול ובקרת סיכונים, טכנולוגיית מידע וחדשנות טכנולוגית, וכן בוועדה למעקב אחר יישום ההסדרים של הבנק עם הרשויות האמריקאיות.

קרופיק נשוי ואב לשניים. גר בהוד השרון.

## קישורים חיצוניים
* 
* ראובן קרופיק, יו״ר בנק הפועלים, בוועידת העסקים בדובאי , באתר Youtube, 6 בדצמבר 2020
* 
*"הבנקים פיתחו יכולות פינטק - וכולן מכוונות לשיפור השירות", ראובן קרופיק, יו"ר בנק הפועלים, באתר כלכליסט, 26 באפריל 2022

קטגוריה:יושבי ראש בנק הפועלים
קטגוריה:בוגרי האוניברסיטה העברית בירושלים
קטגוריה:יזמי היי-טק ישראלים
קטגוריה:מנכ"לים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי העתודה האקדמית
קטגוריה:סגני-אלופים בצה"ל
קטגוריה:מפקדי גדודים בצה"ל
קטגוריה:מורים בישראל
קטגוריה:ישראלים ילידי ארגנטינה
קטגוריה:עולים בשנות ה-1960
קטגוריה:ישראלים שנולדו ב-1951
לאו כהן (צייר)

**לאו כהן** (בגרמנית: **Leo Kahn**; 1894–1983) היה צייר ישראלי יליד גרמניה, שעלה לארץ בשנות ה-30 של המאה ה-20. היה מעצב טקסטיל וצייר. משנות השישים התגורר גם בקריית האמנים בצפת.

## קורות חיים
קאהן נולד בשנת 1894 ב, גרמניה. הוא שירת בצבא הקיסרות הגרמנית בשנת 1914 בחזית המערבית במלחמת העולם הראשונה ונפצע בעת שירותו הצבאי.

לאחר המלחמה למד באקדמיה לאמנויות יפות בקרלסרוהה בין השנים 1919–1920 ובפרנקפורט אצל אלברט אהואייזאן.

בשנת 1926 קאהן נסע לברלין (שם פגש והתיידד עם מקס ליברמן), ולאחר מכן הרחיק להולנד וצרפת בחיפוש אחר השראה אמנותית.

בשנת 1928 הוזמן לקישוטו של בית כנסת חשוב בעיר מולדתו ברוכזאל.

קאהן הציג בקרלסרוהה, מינכן, אולם, ציריך ופריז.

בשנת 1928 התגורר קאהן בדרום צרפת שם התיידד עם האמן הפאובי החשוב אנדרה דריין. לאחר מכן עבר לגור בפריס ושם ניהל סטודיו עד 1934. במהלך שנות ה-30 החל להתקרב אל החוגים האקספרסיוניסטים בגרמניה וצרפת.

לאחר עליית הנאצים לשלטון, בשנת 1936 עלה עם משפחתו לארץ-ישראל והתיישב ברמת-גן. הוא הקים מפעל טקסטיל, אך מכר אותו ונשאר לעבוד בו כמעצב טקסטיל. בשנת 1944 נפל אחד מבניו בקרב באיטליה בבריגדה היהודית.

בשנת 1960, לאחר שקיבל פיצויים מגרמניה, התפטר מעבודתו בבית החרושת והקדיש את זמנו לציור.

בשנת 1961 רכש בית בקריית האמנים בצפת, בנוסף למקום מגוריו ברמת גן.

## פרסים
* 1957 - פרס דיזנגוף לאמנות הציור והפיסול, עיריית תל אביב-יפו
* 1982 - אות יקיר רמת גן

## הערות שוליים

קטגוריה:ציירים יהודים גרמנים
קטגוריה:ציירים ביישוב
קטגוריה:ציירים ישראלים
קטגוריה:מעצבים ביישוב
קטגוריה:תעשיינים ביישוב
קטגוריה:מעצבים ישראלים
קטגוריה:יהודים בצבא הגרמני במלחמת העולם הראשונה
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:יקירי רמת גן
קטגוריה:ישראלים שנולדו ב-1894
קטגוריה:ישראלים שנפטרו ב-1983
חיים דים

**חיים דים** (11 בספטמבר 1928, כ"ו באלול ה'תרפ"ח – 20 ביולי 1967, י"ב בתמוז ה'תשכ"ז) היה קצין צה"ל בדרגת אלוף-משנה, לוחם ומפקד בפלמ"ח ובצה"ל. מפקד יחידה 30, מג"ד בחיל השריון, סמח"ט וסגן מפקד אוגדה 38 במלחמת ששת הימים.

## ביוגרפיה
חיים דים נולד בפשמישל בפולין, ליהודה וגיזלה דים. היה נצר למשפחת כ"ד דורות של רבנים חשובים. אביו, ד"ר לפילוסופיה מאוניברסיטת וינה, חינכו לציונות. למד בבית ספר יסודי ואחר הצהרים למד לימודי קודש ועברית. למד בבית ספר תיכון ברוסיה, עקב גירוש משפחתו על ידי הנאצים. תקופה זו חיו בדוחק בנדודים. עם סיום מלחמת העולם השנייה חזר לפולין והצטרף לתנועת נוער ציונית, ניסה לעלות לארץ ונתפס על ידי הבריטים. נכלא בקפריסין שם הצטרף לפלמ"ח ומשם הגיע לארץ ישראל.

### קריירה צבאית
במלחמת העצמאות לחם בשורות הפלמ"ח בגדוד הרביעי בחטיבת הראל. בסיומה היה מפקד מחלקה. מיד לאחר המלחמה נשלח לבית הספר לקצינים. חיים נודע כמפקד נועז, בעל מעוף ודמיון. פיקד על יחידה 30, יחידה מיוחדת שפעלה נגד המסתננים. במסגרת שירותו ביחידה גם יצא למסע בפטרה עם סגנו אהרון קמארה. על בסיס יחידה 30 הוקמה יחידה 101. לאחר מכן עבר לחיל השריון והיה בין בוניו ומיסדיו של חיל זה. במבצע קדש היה סגן מפקד גדוד 9 ובהמשך ממלא מקום מפקד בגדוד. לאחר מכן פיקד על גדוד 61 ובהמשך מונה לראש ענף תורת לחימה במפקדת גייסות השריון. בשנת 1959 נשלח לפו"ם ונחשב בין המצטיינים במחזורו. היה מפקד קורס קציני שריון ומפקד קורס מפקדי פלוגות בחיל השריון. לאחר שפיקד על גדוד טנקים 82 בחטיבה 7 נשלח לשנת לימודים והשתלמות לקורס שריון מתקדם במרכז השריון של צבא ארצות הברית בפורט נוקס, קנטקי בארצות הברית לאחר מכן מונה סמח"ט חטיבה 37 וחטיבה 200. דים עסק רבות בתורת הלחימה של השריון והיה בין מומחי הגייס בתחום הסיור המשוריין. לפני מלחמת ששת הימים מונה לראש מה"ד  במחלקת הדרכה תחת אריק שרון שהיה ראש מחלקת הדרכה בצה"ל. בפרוץ מלחמת ששת הימים היה ראש המטה באוגדה 38 של אריאל שרון, אחת משלוש האוגדות שלחמו בסיני. דים תכנן את קרב אום כתף במלחמת ששת הימים שנערך בין צה"ל והצבא המצרי, במתחם המבוצר שבאום כתף בחלקו המזרחי של חצי האי סיני. הכוח הישראלי, בפיקוד אריאל שרון, הצליח לכבוש את המתחם הנמצא ממזרח לצומת אבו עגילה לאחר שבמהלך הקרב שילב בהצלחה מסגרות גדולות של שריון וחיל רגלים בסיוע יחידות הנדסה, תותחנים וחיל אוויר תוך שימוש בהונאה צבאית ובתחבולנות. הקרב נחשב לאחד המוצלחים בתולדות צה"ל ונלמד לאחר מכן באקדמיות צבאיות ברחבי העולם. בתום מלחמת ששת הימים הוענקה לו דרגת אלוף-משנה על ידי הרמטכ"ל יצחק רבין.

נפטר ממחלת הסרטן לאחר המלחמה בי"ב בתמוז תשכ"ז, 20 ביולי 1967. בן 38 בפטירתו. התגורר בשכונת נווה מגן ברמת השרון. הניח אישה, יהודית דים, בן ובת.

בדברי ההספד אמר האלוף אריק שרון: 

הובא למנוחת בבית הקברות הצבאי בקריית שאול.

## הערות שוליים

קטגוריה:אלופי-משנה בצה"ל
קטגוריה:חיילי צה"ל במלחמת ששת הימים
קטגוריה:לוחמי הפלמ"ח
קטגוריה:ישראלים ילידי פולין
קטגוריה:רמת השרון: אנשי צבא
קטגוריה:אישים הקבורים בבית הקברות הצבאי קריית שאול
קטגוריה:מפקדי מחלקות במלחמת העצמאות
קטגוריה:חיילי חטיבת הראל במלחמת העצמאות
קטגוריה:מפקדי גדוד 82
קטגוריה:חיילי חיל השריון במלחמת סיני
קטגוריה:ישראלים שנולדו ב-1928
קטגוריה:ישראלים שנפטרו ב-1967
פט גלסינגר

**פטריק פול "פט" גלסינגר** (באנגלית: **Patrick Paul "Pat" Gelsinger**; נולד ב-5 במרץ 1961) הוא מהנדס חשמל ומנהל אמריקאי בתעשיות החומרה והתוכנה, מנכ"ל אינטל מפברואר 2021 עד דצמבר 2024, וקודם לכן מנכ"ל חברת התוכנה VMware מאז ספטמבר 2012.

## ביוגרפיה
גלסינגר גדל בחווה בפנסילבניה. בשנת 1979, בגיל 18, התחיל לעבוד בחברת אינטל כטכנאי בקרת איכות, והמשיך לעבוד בחברה במשך כשלושים שנה.
במהלך עבודתו באינטל קיבל בשנת 1983 תואר ראשון בהנדסת חשמל מאוניברסיטת סנטה קלרה ובשנת 1985 קיבל תואר שני בהנדסת חשמל מאוניברסיטת סטנפורד.

עבד באינטל בין השאר כארכיטקט של המעבד אינטל 80486, כסגן נשיא ומנהל קבוצת Digital Enterprise Group, כמנהל טכנולוגיות ראשי (CTO). יזם את כנס המפתחים של אינטל . בספטמבר 2009 עבר לחברת EMC, שם ניהל את קבוצת מוצרי תשתיות המידע (Information Infrastructure Products).

בספטמבר 2012 מונה למנכ"ל חברת VMware. בעת ששימש בתפקיד זה רכשה החברה חברות ישראליות אחדות.

ב-15 בפברואר 2021 החל לשמש כמנכ"ל חברת אינטל. בדצמבר 2024 הודיע על פרישתו המיידית מתפקיד זה.

הוא יושב ראש של תנועת Transforming the Bay with Christ, שפועלת להידוק הקשר בין תושבי מפרץ סן פרנסיסקו ובין הכנסייה.

## ספריו
* **Programming the 80386**, 1987 (יחד עם ג'ון קראופורד).
* **Balancing Your Family, Faith, & Work**, 2003.
* **The Juggling Act: Bringing Balance to Your Faith, Family, and Work**, 2008.

## קישורים חיצוניים

* 
* 
* 

## הערות שוליים

קטגוריה:אמריקאים בתעשיית המחשבים
קטגוריה:מנכ"לים אמריקאים
קטגוריה:מהנדסי חשמל אמריקאים
קטגוריה:בוגרי אוניברסיטת סנטה קלרה
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1961
אויבים

**אויבים** היא סדרה תיעודית העוסקת במנהיגים מהעולם הערבי והמוסלמי ומשודרת בערוץ כאן 11 החל מינואר 2021.

## רקע
יוצרי הסדרה הם ירון ניסקי ודני ליבר. עורכים ומפיקים אחראים, שירה מרגלית ואלעד קופרמן. הסדרה בת שלוש עונות ובהן שמונה עשר פרקים, והיא כוללת ניתוח פרופיל של מנהיגים בעולם המוסלמי שנחשבים לאויבי מדינת ישראל, באמצעות מידע שנאסף על ידי קהילת המודיעין הישראלית ובה המוסד. כל פרק עוסק במנהיג אחר והוא כולל קטעי ארכיון וראיונות עם אישים שהיו קרובים אליהם, וכן אישים ישראלים שעסקו או עוסקים בהם, והיו קרובים למנהיגים באופן אישי או נפגשו עמם.

בשתי העונות הראשונות של הסדרה הפרקים היו אודות מנהיגים שלא היו בחיים בעת שידורם, אך מהעונה השלישית נעשו גם פרקים על מנהיגים שנכון לעת השידור, היו עדיין חיים. כמו כן, בעונה זאת נעשו מספר שינויים בפרקי העונה בעקבות טבח שבעה באוקטובר ומלחמת חרבות ברזל.

## סקירת הסדרה

## פרקים
### עונה 1

### עונה 2

### יום כיפור - מסמך מיוחד

### עונה 3

### עונה 4

## פרסים ומועמדויות

## קישורים חיצוניים

* 
* דף הסדרה באתר תאגיד השידור הישראלי
* 
* 
* 
* 

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
אקלים כיפת הקרח

250px|ממוזער|פריסת קרני השמש באזורי הקוטב והשוואת מרחקים שעליהן לעבור.
[250px|ממוזער|[קרחון|קרחוני עד באנטארקטיקה.]]
**אקלים כיפת הקרח** הוא האקלים הקר ביותר בכדור הארץ והוא נפוץ באזורי הקטבים - קווי רוחב 65°–90° צפון וכל יבשת אנטארקטיקה. בין המדינות בהן ניתן למצוא מקומות בעלי אקלים כיפת הקרח ניתן למנות את קנדה, רוסיה ונורווגיה בארכיפלג סבאלבארד.

באזורים בהם האקלים הוא אקלים כיפת הקרח, אין טמפרטורה ממוצעת חודשית מעל C° 0. הטמפרטורה הממוצעת החודשית הסטנדרטית לאקלים כיפת קרח בחודשים הקרים היא בין C° 30- ל־C° 55-. על פי שיטת קפן לסיווג אקלים, מוגדר אקלים זה כסוג EF.

אחת הסיבות לקור העז השורר בקטבים הוא המרחק הרב שנדרשות קרני השמש לעבור באטמוספירה על מנת להגיע לקטבים, והפריסה הרחבה יותר והלא־ספציפית של קרני השמש באזור זה.

## תיאור
בשיטת קפן לסיווג אקלים, מוגדר אקלים כיפת הקרח כ־EF, והוא מוגדר כאקלים בו אין חודשים שהטמפרטורה הממוצעת בהם היא מעל C° 0. אזורים כאלו ניתן למצוא באזורי הקוטב הצפוני והקוטב הדרומי, ובהרים גבוהים ביותר, למשל הימלאיה.

אקלים כיפת הקרח שונה מאקלים הטונדרה בכך שבאקלים טונדרה יש עונת קיץ ברורה עם מספר חודשים שבהם עולה הטמפרטורה למעל C° 0, והקיץ מספיק חם על מנת להמיס את הקרח שנוצר בחורף. המסת הקרח מונעת בעצם את היווצרותם של הקרחונים באזור.

אקלים כיפת הקרח הוא הקר ביותר בכדור הארץ, ונכללים בתוכו האזורים הקרים ביותר בכדור הארץ. עם ממוצע של C° 55.2-, תחנת ווסטוק שביבשת אנטארקטיקה היא המקום הקר ביותר על כדור הארץ ועם C° 89.2- היא גם המקום בו תועדה הטמפרטורה הנמוכה ביותר.

## הערות שוליים

קטגוריה:אקלים
PDU

ממוזער| PDU זמני המפיץ מתח של 120 וולט AC באירוע בשטח פתוח
**PDU** (ראשי תיבות באנגלית של: **P**ower **D**istribution **U**nit) הוא מכשיר המצויד ביציאות מרובות, המיועד להפצת חשמל למכשירים מרובים, הוא נפוץ במיוחד במסדי מחשבים וציוד רשת הממוקמים במרכז נתונים. מרכזי נתונים מתמודדים עם אתגרים בפתרונות הגנה על כוח וניהול. מסיבה זו מרכזי נתונים רבים מסתמכים על ניטור PDU כדי לשפר את היעילות, זמן הפעילות והצמיחה. עבור יישומי מרכז נתונים, דרישת החשמל היא בדרך כלל הרבה יותר גדולה מפסים חשמליים בסגנון ביתי או משרדי עם כניסות חשמל בגודל של 22 קילו וולט ואפילו יותר. מרבית מרכזי הנתונים הגדולים משתמשים ב-PDU עם כניסת חשמל תלת פאזית והספק חד פאזי. ישנן שתי קטגוריות עיקריות של PDU: הראשונה היא PDU בסיסי והשנייה היא "PDU חכם" או iPDU. תפקיד PDU בסיסי הוא פשוט להוות אמצעי להפצת כוח מרשת החשמל לצרכנים מרובים. מאידך, ל-iPDU יש בדרך כלל רכיב חכם המאפשר למחשבים אישיים תקשורת וניהול מרחוק של מידע על מדידת הספק, שליטה/כיבוי לשקע חשמל ו/או אזעקות. חלק מה-PDU המתקדמים מאפשרים למשתמשים לנהל חיישנים חיצוניים כגון טמפרטורה, לחות, זרימת אוויר ועוד.
[שמאל|ממוזער| PDU עם 10 יציאות (מקדימה), מחובר ל-[אל-פסק|UPS (היחידה התחתונה מימין)]]
ממוזער| ארון PDU עם דלתות גישה פתוחות

## ראו גם
* אל-פסק
* תקעים ושקעי חשמל

## קישורים חיצוניים

## הערות שוליים

קטגוריה:אספקת חשמל
קטגוריה:חומרה
קטגוריה:שיטות חיבור
קטגוריה:מחברים חשמליים
קטגוריה:ניהול רשתות